**Paavo Tyni** (s. 13. tammikuuta 1997 Hattula) on suomalainen jääkiekkopuolustaja, joka pelaa Mestis-joukkue Rovaniemen Kiekossa. Hän vaihtoi A-juniorina pelipaikkaansa hyökkääjästä puolustajaksi.

Ura
---

Tyni aloitti jääkiekkoilun viisivuotiaana Janakkalan Kiekossa. Hän siirtyi seitsemänvuotiaana varsinaiseen kasvattajaseuraansa Hämeenlinnan Pallokerhoon. Kaudella 2012–2013 Tyni oli C-nuorten SM-sarjan runkosarjassa joukkueensa paras syöttäjä 23 syöttöpisteellään. Hän pelasi osan kaudestaan myös seuran B2-nuorissa, jossa Tyni voitti kauden päätteeksi Suomen-mestaruuden. Kaudella 2014–2015 hän toimi joukkueen varakapteenina. Tyni oli HPK:n paras pistemies ja maalintekijä tehoilla 24+21=45, joilla hän jakoi B2-nuorten SM-sarjan maalipörssin kuudennen sijan kolmen muun pelaajan kanssa ja pistepörssin kymmenennen sijan KalPan Joel-Sebastian Braskin kanssa.

Kaudella 2014–2015 Tyni toimi HPK:n B-nuorten varakapteenina, kuten myös toisella A-juniorikaudellaan 2016–2017. Hän vaihtoi samalla kaudella myös pelipaikkaansa hyökkääjästä puolustajaksi. Tyni pelasi aluksi puolustajana paikatessaan loukkaantumisia, kunnes marraskuussa 2014 hän päätti lopulta yhdessä HPK:n valmennustiimin kanssa siirtyvänsä lopullisesti puolustajaksi. Tyni voitti HPK:n sisäisen tehotilaston lukemalla +22. Hän voitti kauden päätteeksi A-nuorten Suomen-mestaruuden. Kaudella 2017–2018 Tyni nousi HPK:n kapteeniksi. Hän oli joukkueen tehokkain puolustaja tehoilla 14+18=32, joilla Tyni jakoi koko A-nuorten SM-liigan puolustajien maalipörssin voiton HIFK:n Niko Seppälän kanssa ja puolustajien pistepörssin neljännen sijan JYPin Joonas Viinikaisen kanssa. Hänet valittiin kauden päätteeksi sarjan toiseen tähdistökentälliseen.

Kaudeksi 2018–2019 Tyni siirtyi vuoden mittaisella sopimuksella Mestis-joukkue KeuPa HT:hen. Hänen tulokaskautensa toi 48 runkosarjaottelussa tehot 6+19=25, 16 playoff-ottelussa tehot 2+1=3 ja neljässä Suomen Cupin ottelussa tehot 3+1=4. Tyni oli runkosarjassa joukkueensa tehokkain puolustaja joukkuetoverinsa Sakari Turtiaisen kanssa ja he jakoivat Mestiksen puolustajien pistepörssin kuudennen sijan. Hän voitti kauden päätteeksi Mestis-hopeaa. Suomen Cupissa Tyni jakoi KeuPan sisäisen maalipörssin voiton Arttu Likolan ja Waltteri Lehtosen kanssa.

Kesäkuussa 2019 Tyni teki kasvattajaseuransa Hämeenlinnan Pallokerhon kanssa vuoden mittaisen SM-liigasopimuksen, joka sisältää syyskuun loppun asti kestävän try-outin. Hän teki miesten pääsarjadebyyttinsä Mestarien liigassa 5. syyskuuta 2019 tšekkiläistä HC Plzeňia vastaan. Tynille avautui paikka HPK:n kokoonpanosta, kun Miro Karjalainen oli sivussa pelikiellon vuoksi. Hänet merkittiin joukkueen kolmospuolustajapariin Otto Latvalan viereen. Tyni sai ottelussa jääaikaa 12.46 minuuttia. Liigadebyyttinsä hän teki runkosarjan toisella kierroksella 13. syyskuuta 2019 vieraissa JYPiä vastaan. Tyni merkittiin HPK:n kolmospuolustajapariin Miro Karjalaisen viereen. Hän sai ottelussa jääaikaa 10.58 minuuttia. Tyni teki ottelussa myös liigauransa avausmaalin heti ensimmäisessä vaihdossaan 1.09 minuutin pelin jälkeen. Hän sai myös yhden kahden minuutin jäähyn kiinnipitämisestä. Tyni pelasi HPK:ssa lopulta vain yhden runkosarja- ja kaksi CHL-ottelua, kunnes hän jäi syyskuun jälkipuoliskolla ilman jatkosopimusta. Seuraavana päivänä Tynin kerrottiin siirtyvän loppukauden 2019–2020 kattavalla sopimuksella Mestis-joukkue Heinolan Peliittoihin.

Kaudeksi 2020–2021 Tyni siirtyi vuoden mittaisella sopimuksella Mestiksen nousijajoukkue Forssan Palloseuran riveihin. Hän oli pelipaikastaan huolimatta joukkueen paras pistemies tehoilla 9+17=26, joilla Tyni voitti koko Mestiksen puolustajien maalipörssin ja sijoittui puolustajien pistepörssissä toiseksi edellään vain Ketterän Roope Reini. Hänet äänestettiin kauden päätteeksi sarjan ensimmäiseen tähdistökentälliseen. Vuoden 2021 vaihteessa FPS lainasi Tynin toistaiseksi voimassa olevalla sopimuksella yhteistyöseuraansa, HPK:n SM-liigajoukkueeseen, kun Mestis oli tauolla. Hän pelasi siellä kuusi ottelua ilman tehopisteitä. Kesäkuussa 2021 Tyni teki FPS:n kanssa vuoden mittaisen jatkosopimuksen.

Tyni nimettiin kaudeksi 2021–2022 FPS:n varakapteeniksi. Hänet valittiin Mestiksen marraskuun kuukauden pelaajaksi. Tyni oli joukkueensa toiseksi paras pistemies Karri Forsblomin jälkeen tehoilla 11+27=38, joilla hän voitti lopulta koko sarjan puolustajien piste-, maali- ja syöttöpörssin. Tyni voitti myös FPS:n sisäisen tehotilaston lukemalla +28. Hän jakoi myös seitsemällä syöttöpisteellän pudotuspelien puolustajien syöttöpörssin voiton Ketterän Hugo Rikkilän ja Jere Vertasen kanssa. Tyni palkittiin kauden päätteeksi Mestiksen parhaana puolustajana Jari Lippojoki -palkinnolla ja hänet äänestettiin ensimmäiseen tähdistökentälliseen.

Kaudeksi 2022–2023 Tyni siirtyi vuoden mittaisella sopimuksella Rovaniemen Kiekkoon. Hän voitti kauden päätteeksi Mestis-pronssia. Heinäkuussa 2023 Tyni teki seuran kanssa vuoden mittaisen jatkosopimuksen. Kaudella 2023–2024, tammikuussa 2024 RoKi lainasi hänet yhden ottelun mittaisella sopimuksella SM-liigajoukkue Oulun Kärppiin paikkaamaan loukkaantumisia.

Muuta
-----

Tyni harrasti lapsena myös jalkapalloa, salibandya ja hiihtoa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2015–2016 | HPK | A-SM | 32 | 2 | 3 | 5 | 10 | – | – | – | – | – |
| 2016–2017 | HPK **(A)** | A-SM | 46 | 4 | 12 | 16 | 12 | 10 | 0 | 2 | 2 | 2 |
| 2017–2018 | HPK **(C)** | A-SM | 45 | 14 | 18 | 32 | 30 | 5 | 1 | 3 | 4 | 0 | Kakkostähdistö |
| 2018–2019 | KeuPa HT | Mestis | 48 | 6 | 19 | 25 | 38 | 16 | 2 | 1 | 3 | 8 |
| 2019–2020 | HPK | SM-liiga | 1 | 1 | 0 | 1 | 2 | – | – | – | – | – |
|  | Peliitat | Mestis | 44 | 3 | 10 | 13 | 42 | – | – | – | – | – |
| 2020–2021 | FPS | Mestis | 29 | 9 | 17 | 26 | 14 | – | – | – | – | – | Ykköstähdistö |
|  | HPK | SM-liiga | 6 | 0 | 0 | 0 | 2 | – | – | – | – | – |
| 2021–2022 | FPS **(A)** | Mestis | 49 | 11 | 27 | 38 | 30 | 12 | 1 | 7 | 8 | 4 | Ykköstähdistö |
| 2022–2023 | RoKi | Mestis | 34 | 2 | 16 | 18 | 36 | 10 | 2 | 8 | 10 | 8 |
| 2 kautta | yhteensä | SM-liiga | 7 | 1 | 0 | 1 | 4 | – | – | – | – | – |
| 5 kautta | yhteensä | Mestis | 204 | 31 | 89 | 120 | 160 | 38 | 5 | 16 | 21 | 20 |

Lähteet
-------

* Paavo Tyni The Internet Hockey Databasessa (englanniksi)
* Paavo Tyni Eurohockey-sivustolla (englanniksi)
* Paavo Tyni *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Paavo Tyni *Elite Prospects*. Everysport Media Group AB.  (englanniksi)
2. 1 2 3 4  Tunturi, Samuel: Mestari haluaa jääkiekosta ammatin *janakkalansanomat.fi*.  19.4.2017. Alma Media Kustannus Oy.  Arkistoitu 5.9.2019. Viitattu 6.9.2019.
3. ↑  Elite Prospects - HPK U16 *eliteprospects.com*. Everysport Media Group AB. Viitattu 6.9.2019. (englanniksi)
4. ↑  Elite Prospects - U17 SM-sarja Stats 2013-2014 *eliteprospects.com*. Everysport Media Group AB. Viitattu 6.9.2019. (englanniksi)
5. ↑  Elite Prospects - HPK U20 *eliteprospects.com*. Everysport Media Group AB. Viitattu 6.9.2019. (englanniksi)
6. ↑  Elite Prospects - Jr. A SM-liiga Stats 2017-2018 *eliteprospects.com*. Everysport Media Group AB. Viitattu 6.9.2019. (englanniksi)
7. ↑  Tehomies Pelamo jatkaa KeuPassa - "Edessä viimeinen steppi ennen Liigaa" *Jatkoaika.com*.  30.5.2018. Jatkoaika r.y. Viitattu 6.9.2019.
8. ↑  Elite Prospects - Mestis Stats 2018-2019 *eliteprospects.com*. Everysport Media Group AB. Viitattu 6.9.2019. (englanniksi)
9. ↑  Elite Prospects - KeuPa HT *eliteprospects.com*. Everysport Media Group AB. Viitattu 6.9.2019. (englanniksi)
10. ↑  Seppä, Lassi: HPK solmi sopimukset kahden kasvattinsa kanssa − "Molemmilla on alla hyvä kausi Mestiksessä ja HPK tarjoaa nyt mahdollisuuden ottaa paikka liigajoukkueessa" *Jatkoaika.com*.  7.6.2019. Jatkoaika r.y. Viitattu 6.9.2019.
11. ↑  BioRex CHL-ennakko HPK – HC Pilsen 5.9.2019 – Pennanen *hpk.fi*.  4.9.2019. HPK Liiga Oy. Viitattu 6.9.2019.
12. ↑  Matches *championshockeyleague.com*.  5.9.2019. Champions Hockey League (CHL) AG. Viitattu 6.9.2019. (englanniksi)
13. ↑  Matches *championshockeyleague.com*.  5.9.2019. Champions Hockey League (CHL) AG. Viitattu 6.9.2019. (englanniksi)
14. ↑  JYP - HPK, 13.9.2019 *liiga.fi*.  13.9.2019. Jääkiekon SM-liiga Oy. Viitattu 15.9.2019.
15. ↑  JYP - HPK, 13.9.2019 *liiga.fi*.  13.9.2019. Jääkiekon SM-liiga Oy. Viitattu 15.9.2019.
16. ↑  JYP - HPK, 13.9.2019 *liiga.fi*.  13.9.2019. Jääkiekon SM-liiga Oy. Viitattu 15.9.2019.
17. ↑  Lahtelalle ja Montolle loppukauden sopimukset – Tynille ei sopimusta *hpk.fi*.  25.9.2019. HPK Liiga Oy. Viitattu 25.9.2019.
18. ↑  Lahtinen, Matias: Mestiksen hopeamitalisti vahvistamaan Peliittojen puolustusta *Jatkoaika.com*.  26.9.2019. Jatkoaika r.y. Viitattu 26.9.2019.
19. ↑  FPS:lle reilu nippu uusia pelaajia − Paavo Tyni tuomaan Mestis-kokemusta puolustukseen *Jatkoaika.com*.  17.6.2020. Jatkoaika r.y. Viitattu 18.6.2020.
20. ↑  Elite Prospects - FPS *eliteprospects.com*. Everysport Media Group AB. Viitattu 29.3.2021. (englanniksi)
21. ↑  Elite Prospects - Mestis Stats 2020-2021 *eliteprospects.com*. Everysport Media Group AB. Viitattu 29.3.2021. (englanniksi)
22. ↑  Joonas Larinmaalle pistepörssin voitto - Mestiksen tähdistökentälliset myös julki *mestis.fi*.  30.3.2021. Suomen Jääkiekkoliitto ry – Finlands Ishockeyförbund rf. Viitattu 30.3.2021.
23. ↑  Lebedeff, Tyni ja Hakanen HPK:hon *forssanpalloseura.fi*.  29.12.2020. FPS Hockey Oy. Viitattu 12.1.2021.
24. ↑  Ensimmäiset sopimukset julki *forssanpalloseura.fi*.  15.6.2021. FPS Hockey Oy. Viitattu 15.6.2021.
25. ↑  FPS:n kapteenisto 2021-2022 *forssanpalloseura.fi*.  24.8.2021. FPS Hockey Oy. Viitattu 26.8.2021.
26. ↑  Paavo Tyni Mestiksen kuukauden pelaaja marraskuussa *mestis.fi*.  2.12.2021. Suomen Jääkiekkoliitto ry – Finlands Ishockeyförbund rf. Viitattu 8.12.2021.
27. ↑  Elite Prospects - FPS *eliteprospects.com*. Everysport Media Group AB. Viitattu 1.9.2022. (englanniksi)
28. ↑  Elite Prospects - Award - Finland2 (Mestis) Playoffs Most Assists by Defenseman *eliteprospects.com*. Everysport Media Group AB. Viitattu 1.9.2022. (englanniksi)
29. ↑  Ensimmäiset kolme pelaajasopimusta - yli 300 kausikorttia varattu *rokihockey.fi*.  10.5.2022. RoKi Hockey Oy. Viitattu 1.9.2022.
30. ↑  PAAVO TYNI JATKOSOPIMUKSEEN *rokihockey.fi*.  3.7.2023. RoKi Hockey Oy. Viitattu 26.2.2024.
31. ↑  Paavo Tyni liittyi tänään Oulun Kärppien mukaan paikkaamaan loukkaantumisia lauantain ottelussa. Tervetuloa ja kiitos @rokihockey! *twitter.com*.  26.1.2024. Oulun Kärpät Oy. Viitattu 26.2.2024.